Námsmenn , aldraðir og öryrkjar fá 700 kr. afslátt af almennu miðaverði . Vinsamlega athugið að þegar leikhúskort eru keypt að hausti eru sýningardagar áætlaðir , en þeir geta breyst þegar nær dregur . Kortagestir eru því hvattir til að fylgjast með sýningum á vef leikhússins , leikhusid.is . Þar má finna réttar dagsetningar út frá sýningarnúmeri . Kortagestir fá send sms-skilaboð til áminningar um sýningardag tveimur til þremur dögum fyrir sýningu . Leikhúskort sem keypt er að hausti gildir það leikár , en rennur út í lok leikársins , að vori . Leiðbeiningar varðandi miðakaup Farið yfir miðakaup Vinsamlega farið vel yfir miðakaupin þegar þau eiga sér stað , dagsetningu , sætanúmer , tímasetningu og leiksvið . Miði telst notaður hafi ekki verið afpantað í síðasta lagi 24 tímum fyrir sýningu . Endursala miða er óheimil Ekki er heimilt að endurselja öðrum miða með fjárhagslegum hagnaði . Ef miði er seldur með fjárhagslegum hagnaði fyrir annan aðila en aðstandanda viðburðar , þá áskilur Þjóðleikhúsið sér rétt til að ógilda miðann . Viðburður fellur niður Ef viðburður fellur niður þá eru eigendum miða boðnir sambærilegir miðar á næstu dagsetningu eða full endurgreiðsla á miða . Dagsetningu viðburðar breytt Ef dagsetningu viðburðar er breytt , þá færast miðarnir sjálfkrafa á nýja dagsetningu . Ef ný dagsetning hentar ekki á kaupandi rétt á endurgreiðslu . Endurgreiðsla vegna miðakaupa Þegar þú hefur keypt miða hjá Þjóðleikhúsinu , í gegnum vefinn eða síma , hefur þú 14 daga frá miðakaupum til þess að falla frá kaupunum og óska eftir endurgreiðslu á miðanum . Þetta á hins vegar ekki við um beiðnir sem berast þegar minna en 14 dagar eru í viðburð . Miðar greiddir með gjafakortum fást ekki endurgreiddir . Almenn gjafakort Þjóðleikhúsins renna ekki út , en ef miðaverð hefur hækkað milli leikára , eða gjafakort er notað á sýningu með hækkuðu miðaverði , þarf að greiða mismuninn . Gjafakort er ekki hægt að fá endurgreidd . Sum gjafakort hafa hinsvegar ákveðinn gildistíma , en þá er það tekið fram á gjafakortunum . Gjafakort gilda ekki á samstarfsverkefni eða gestaleiki í Leikhúskjallara , svo sem Mið-Ísland , Improv og Bara góðar . Glatað gjafakort Týnt gjafakort er tapað fé , en í einstaka tilfellum er hægt að rekja gjafakort í miðasölu . Sendingargjald er 195 kr. fyrir heimsend gjafakort . Miðar eru fráteknir í 7 daga - eftir það dettur frátektin út .